‎(ผลงานซีรีส์จาก NETFLIX)
‎ความจริงคืออะไร
‎ข้าพเจ้าขอสาบาน…
‎ตอนเป็นเด็กเราเรียนรู้ว่า ‎ข้อเท็จจริงบางอย่างไม่อาจโต้แย้งได้
‎แต่ถ้าคุณเป็นทรราช ‎ที่ปฏิบัติการในโลกที่วุ่นวาย
‎ความจริง… มักจะไม่สะดวก
‎ความจริงคือตัวปัญหาสำหรับ ‎ผู้มีอำนาจหรือคนที่แข็งกร้าว
‎เพราะความจริงเชื้อเชิญให้ถกเถียง
‎ความจริงเปิดทางว่า
‎เราสามารถตั้งคำถามกับเรื่องราวที่เราได้รับมา
‎มีทรราชไม่กี่คนที่ต่อสู้กับความจริง ‎อย่างไม่ลดละเท่าชายผู้นี้
‎โจเซฟ สตาลิน…
‎ที่ใช้การโฆษณาชวนเชื่อ ‎การให้ข้อมูลบิดเบือนและกลเม็ดชาญฉลาดอื่นๆ
‎เพื่อควบคุมสหภาพโซเวียต ‎อันไพศาลอย่างเบ็ดเสร็จ
‎สตาลินมอบรากฐานความเป็นจริงให้ประชาชน
‎ซึ่งก็ง่ายมาก
‎ถ้าความจริงนั้นรักษา ‎ผลประโยชน์ของการปฏิวัติไว้
‎มันก็จริง
‎ด้วยการใช้คู่มืออย่างช่ำชอง ‎สตาลินไม่เพียงแค่ควบคุมชีวิตคนของเขา…
‎ไม่มีสิ่งที่เรียกว่า "อิสรภาพของบุคคล" อีกต่อไป
‎เขาควบคุมจิตใจของพวกเขาด้วย
‎(ผูกขาดความจริง โจเซฟ สตาลิน)
‎ในช่วงสามทศวรรษ ‎ที่สตาลินปกครองสหภาพโซเวียต
‎เขาทำลายทุกสถาบันที่กล้าท้าทายอำนาจของรัฐ
‎เพื่อให้เข้าใจว่าเขาทำได้ยังไง
‎คุณต้องรู้ข้อเท็จจริงเกี่ยวกับตัวเขาก่อน
‎(ข้อเท็จจริงที่หนึ่ง สตาลินเกิดที่จอร์เจีย ‎และที่จริงเขาไม่ได้ชื่อสตาลิน)
‎ชื่อเดิมสตาลินคือโยเซบ จูกาชวิลลี
‎เกิดที่กอริ เมืองเล็กๆ ของจอร์เจีย ‎ที่อยู่ชายขอบจักรวรรดิรัสเซีย
‎ต่อมาภายหลังเขาตัดสินใจใช้ชื่อว่าสตาลิน
‎สตาลินมาจากคำภาษารัสเซียคำว่า "สตัล"
‎ซึ่งแปลว่า "เหล็ก"
‎ในวัย 20 ต้นๆ สตาลินเข้าร่วมกับพวกบอลเชวิก
‎พวกกบฏมาร์กซิสต์ที่ต้องการล้มรัฐบาลรัสเซีย
‎พวกเขาใช้ความรุนแรง
‎ตัวสตาลินก็เป็นหัวหน้าแก๊งก่อการร้ายเล็กๆ
‎สตาลินเคยถูกจับหลายครั้งและถูกส่งไปไซบีเรีย
‎แต่เขาหนีและกลับมาร่วมขบวนการอีก
‎พวกที่รอดมาได้ จะแกร่งขึ้น ‎จะกลายเป็นคนทรหด
‎สตาลินได้รับความสนใจจากเลนิน
‎เพราะความสามารถ ‎ในการทำสิ่งต่างๆ ให้สำเร็จได้
‎เมื่อพวกบอลเชวิกยึดอำนาจในปี 1917
‎เลนินให้สตาลินดูแลกระทรวงสำคัญของรัฐบาล
‎ในปี 1922 สตาลินได้รับการแต่งตั้งเป็น ‎เลขาธิการพรรคคอมมิวนิสต์
‎ซึ่งในตอนนั้นเป็นตำแหน่งตามระบบราชการ
‎คนอื่นๆ มองข้ามเขา ‎ด้วยความดูถูกว่าไม่ต่างจากเสมียน
‎นั่นเป็นแผนการที่สตาลินตั้งใจทำ
‎เพื่อไม่ให้ผู้คนคิดว่าเขาเป็นภัยคุกคาม
‎นั่นคือวิธีที่สตาลิน ‎ทำให้ตัวเองขึ้นมามีอำนาจและอิทธิพล
‎แต่ถ้าจะก้าวขึ้นสู่ระดับทรราช
‎เขายังต้องเอาชนะคู่แข่ง ‎และหนีให้ไกลจากอดีตของเขา
‎โชคดีที่คู่มือมีกลยุทธ์ที่สมบูรณ์แบบ
‎ในการลบเรื่องแย่ๆ ให้เกลี้ยง
‎(กลยุทธ์เขียนประวัติศาสตร์ขึ้นใหม่)
‎มีคนเคยพูดว่า ‎"ผู้ที่ควบคุมอดีต ควบคุมอนาคต"
‎(- จอร์จ ออร์เวลล์)
‎สตาลินเป็นนักเรียนประวัติศาสตร์
‎เขารู้ว่าเราไม่สามารถนั่งรอ
‎ให้กฎแห่งประวัติศาสตร์ทำงานเองได้
‎มันต้องถูกกำหนด
‎จริงสำหรับสตาลิน และคนพวกนี้ด้วย
‎เพื่อกอบกู้ศักดิ์ศรีของชาติในยุคสมัยที่เขาปกครอง
‎ฮิตเลอร์สั่งให้กองบัญชาการสูงสุดของนาซี
‎ทำลายอนุสรณ์สงครามโลกครั้งที่หนึ่ง ‎ในประเทศในยุโรปที่เยอรมนียึดครอง
‎ลบหลักฐานความพ่ายแพ้ในอดีตของเยอรมนีทิ้ง
‎ระบอบคิมแห่งเกาหลีเหนือยืนกราน
‎ว่าเกาหลีใต้เป็นผู้เริ่มยิงก่อนในสงครามเกาหลี
‎ทั้งที่ความจริงคือมันเริ่มขึ้น ‎เมื่อเกาหลีเหนือบุกโซล
‎ขณะที่เหมาเจ๋อตงปฏิเสธอย่างหนักแน่น
‎ว่ามีประชาชนชาวจีนอดอยาก ‎จากนโยบายก้าวกระโดดของเขา
‎แม้จะมีหลักฐานว่าทุพภิกขภัย ‎คร่าชีวิตคนไปถึง 45 ล้านคน
‎(มอสโกปี 1923 ‎หกปีก่อนสตาลินจะเป็นเผด็จการ)
‎พอถึงปี 1923 สุขภาพ ‎ของวลาดิเมียร์ เลนินก็ย่ำแย่
‎สตาลินกับเพื่อนเจ้าหน้าที่ ‎เลฟ คาเมเนฟและกริกอรี่ ซิโนเวียฟ
‎ได้รับแต่งตั้งให้ปกครองประเทศ
‎ขณะที่ตัวสตาลินกำลังวางแผนขั้นต่อไปแล้ว
‎สตาลินต้องแสดงให้เห็น
‎ว่าเขาเป็นทายาทของเลนิน
‎ว่าพวกเขามีวิสัยทัศน์ร่วมกัน
‎แต่เขาติดปัญหาอยู่นิดเดียว
‎ช่วงสุดท้ายของชีวิต
‎เลนินกังขาในตัวสตาลิน
‎เขาบอกว่า "สตาลิน ‎หยาบคายเกินไป เขาใจแคบเกินไป
‎ถ้ายังปล่อยให้เขาทำต่อ ‎ผมกลัวว่าเขาจะแบ่งแยกพรรค"
‎มกราคมปี 1924 เลนินกำลังนอนใกล้ตาย
‎สตาลินจึงเริ่มกระบวนการ
‎ทำให้ความสัมพันธ์ของพวกเขา ‎ให้เป็นเชิงที่เป็นประโยชน์มากขึ้น
‎หลังจากที่เลนินจากไป
‎สตาลินก็รีบเข้ามาคุมทันที ‎เขาจัดการเรื่องงานศพ
‎สตาลินเริ่มบรรยายถึงปรัชญาเลนินอย่างซาบซึ้ง
‎เขาอนุญาตให้สร้างอนุสาวรีย์บรรจุศพ ‎ของเลนินกลางจัตุรัสแดง
‎และเพื่อเป็นหลักฐาน ‎ถึงความผูกพันเหนียวแน่นของพวกเขา
‎สตาลินเผยแพร่ภาพส่วนตัวของเขากับเลนิน
‎แต่ก่อนอื่นเขาให้คนแต่งภาพ ‎ขยายรูปเขาให้ใหญ่ขึ้น
‎เลนินจะได้ถอยไปนั่งอยู่ข้างผู้สืบทอดของเขา
‎และจัดพวกเขาให้อยู่ใกล้กันมากขึ้น
‎และแถมด้วยการปรับแต่งผิวของสตาลิน
‎ที่มีแผลเป็นจากโรคฝีดาษ ‎ซึ่งเขาเคยเป็นตอนเป็นเด็ก
‎และยืดแขนซึ่งเสียหาย ‎จากอุบัติเหตุรถม้าในวัยเด็กให้ยาวขึ้น
‎นี่คือหนึ่งในรูปโฟโต้ช็อป ‎รูปแรกๆ ในประวัติศาสตร์
‎ความพยายามมากมายของสตาลิน ‎ในการปั้นแต่งความสัมพันธ์ของเขากับเลนินได้ผล
‎ในช่วงห้าปีต่อมา
‎สตาลินเสริมความแข็งแกร่ง ‎บนจุดสูงสุดในรัฐบาลโซเวียต
‎กันการชิงชัยทั้งปวง ‎ที่ขวางทางสู่อำนาจเบ็ดเสร็จออกไป
‎เขากลายเป็นผู้นำเพียงคนเดียว ‎ของสหภาพโซเวียต
‎จากนั้นเป็นต้นมาสตาลินก็สร้าง ‎ประวัติศาสตร์ของพรรคคอมมิวนิสต์ขึ้นมาเอง
‎และทุกคนถูกสอนประวัติศาสตร์ในแง่มุมนั้น
‎แต่การปลอมอดีตก็พาคุณไปได้แค่ระดับหนึ่ง
‎ตราบเท่าที่คนยังเข้าไม่ถึง ‎แหล่งข้อมูลอื่นที่เป็นปัจจุบันมากกว่านั้น
‎ถ้าคุณจะชนะสงครามกับความจริงให้ได้จริงๆ
‎คุณยังเพิ่งแค่เริ่มต้น
‎(กลยุทธ์เซ็นเซอร์ทุกอย่าง)
‎หนึ่งในเครื่องมือที่ทรงพลังที่สุดที่ผู้นำมี
‎คือคนที่ควบคุมข้อมูล
‎เมื่อคุณสามารถปิดช่องทางรับข้อมูลได้
‎คุณก็สามารถพิมพ์เรื่องราวตามที่คุณชอบได้
‎และทำให้มันเป็นความเป็นจริง ‎ที่ประชาชนของคุณต้องอยู่กับมัน
‎สตาลินไม่จำเป็นต้องทำเองทั้งหมด
‎เขามีคนนำร่องไว้ให้แล้ว
‎สตาลินเป็นผู้สืบทอด ‎ระบบการปกครองแบบเผด็จการ
‎พวกเขาควบคุมสื่อได้หมดมาก่อนแล้ว
‎แน่นอนว่าสมัยที่ปกครอง ‎โดยพระเจ้าซาร์ก็มีการเซ็นเซอร์
‎แต่เทียบกับของสตาลินแล้วมันสมัครเล่นมากๆ
‎และเมื่อพูดถึงหัวข้อต้องห้าม ‎สตาลินก็คิดไว้หมดแล้ว
‎รายได้ส่วนบุคคล ห้ามพูด
‎การขึ้นราคา อะไรที่ ‎เกี่ยวกับการขาดแคลนอาหาร
‎หรือครอบคลุมถึงความหิวโหย พูดไม่ได้
‎สถิติอาชญากรรม การว่างงาน ‎การไร้บ้าน อื้อฉาวไป
‎ข่าวภัยธรรมชาติหรือที่มนุษย์สร้างขึ้น ‎เช่นแผ่นดินไหวหรือเครื่องบินตก
‎ข่าวสภาพในเรือนจำ โฆษณาสินค้าต่างประเทศ
‎แต่เดี๋ยวก่อน ยังมีอีก
‎ชื่อของเจ้าหน้าที่และคู่สมรส ‎ความพร้อมของยา
‎และอะไรก็ตามที่เกี่ยวกับ ‎สถาปัตยกรรมของเครมลิน
‎หรือการซ่อมแซมโรงละครบอลชอย
‎ในยุคสตาลิน
‎ห้องสมุดจะทำลายหรือห้ามมี ‎สิ่งที่มีเนื้อหาที่รัฐเห็นว่าเป็นการโจมตีรัฐ
‎ซึ่งช่วยปกป้องจิตใจอันโน้มน้าวได้ง่าย ‎ของชาวโซเวียตให้ปลอดภัย
‎จากตัวละครอย่างเชอร์ล็อก โฮล์มส์
‎ทำไมต้องเป็นเชอร์ล็อก โฮล์มส์ ‎เชอร์ล็อก โฮล์มส์เป็นตัวของตัวเองมาก
‎อาจจะมีความเป็นเอกเทศเกินไป ‎สำหรับความเป็นชุมชนนิยมของระบอบสตาลิน
‎กับโรบินสัน ครูโซ
‎โรบินสัน ครูโซออกจะไปทางวีรบุรุษทุนนิยม
‎เขาเป็นผู้ประกอบการ ‎เขาต้องทำของขึ้นเองแล้วก็รอดด้วย
‎ถ้าคุณคิดว่าการเซ็นเซอร์หนังสือมันสุดโต่งไป
‎รอจนคุณเห็นว่าเกิดอะไรขึ้น ‎เมื่อวิกฤติจริงๆ มาถึงก่อนเถอะ
‎ช่วงปลายยุค 20 เพื่อเพิ่มรายได้ ‎เพื่อการปฏิรูปเศรษฐกิจ
‎สตาลินเริ่มต้นกระบวนการปฏิรูป ‎การเกษตรของโซเวียตครั้งใหญ่
‎ด้วยการให้คนไปทำนาในนารวม
‎พวกเขาตัดสินใจให้ชาวนา
‎เป็นผู้ผลิตให้กับเมืองต่างๆ ‎ให้กับกองทัพ และการส่งออก
‎และผลก็คือความอดอยาก
‎(ยูเครนปี 1931 ‎สองปีหลังสตาลินเป็นเผด็จการ)
‎แค่ในยูเครนคนหลายล้านคนอดตาย
‎ผู้คนหันมากินเนื้อคน
‎ไม่มีข่าวเรื่องนั้นในหนังสือพิมพ์ ‎ผู้คนไม่รู้ว่ามีเรื่องนี้เกิดขึ้น
‎แทนที่จะยอมรับว่ากลยุทธ์นั้นผิดพลาด
‎เขาตัดสินใจสละชีวิตคนนับล้านเหล่านี้
‎เพื่อสิ่งที่เขาเห็นว่าคือเป้าหมายที่สำคัญกว่า
‎นั่นคือการรักษาระบบสังคมนิยมอย่างที่เป็นอยู่ไว้
‎สตาลินสร้างความเป็นจริงของตัวเองขึ้นมา
‎มันถูกควบคุมไว้อย่างเบ็ดเสร็จ
‎มันจะได้รับการจัดการในไม่ช้า
‎ในขณะเดียวกันสตาลิน ‎ก็ปิดกั้นยูเครนออกจากชาวโลก
‎แต่สุดท้ายแล้ว
‎พวกอีแร้งจากสื่อต่างประเทศ ‎ก็จะหาทางเข้ามาจนได้
‎ทำตามคู่มือ
‎แล้วคุณจะไม่ต้องจัดการปัญหานี้เพียงลำพัง
‎(กลยุทธ์ล่อใจคนนอก)
‎(ปี 1932 สามปีหลังสตาลินเป็นเผด็จการ)
‎ในช่วงยุค 1930 ผู้คนมากมายในตะวันตก
‎ส่วนใหญ่ก็พวกเสรีนิยมกับพวกซ้ายจัด
‎นึกว่าระบอบของสหภาพโซเวียต
‎เป็นอีกทางเลือกหนึ่งของ ‎เศรษฐกิจตกต่ำในระบบทุนนิยม
‎พวกเขาจึงไม่อยากเชื่อ
‎เรื่องเลวร้ายเกี่ยวกับสหภาพโซเวียต
‎มีรายงานว่าเลนิน ‎ผู้อยู่ในตำแหน่งมาก่อนสตาลินตั้งชื่อ
‎ให้พันธมิตรที่คาดไม่ถึงเหล่านี้ว่า
‎พวกงั่งที่มีประโยชน์
‎คุณใช้ประโยชน์จากความอ่อนไหวของพวกเขา
‎จากอัตตาของพวกเขาได้ด้วยเงิน
‎ให้เข้ามาร่วมสนับสนุนเรื่องเล่าของคุณ
‎ซึ่งจะมอบความน่าเชื่อถือและ ‎ความชอบธรรมให้กับระบอบการปกครองของคุณ
‎สตาลินไม่ใช่ทรราชคนเดียวที่รู้เรื่องนี้
‎ฮิตเลอร์มีผู้สนับสนุนคนสำคัญในช่วงต้นๆ
‎คือดยุคและดัชเชสแห่งวินด์เซอร์ ‎กับชาร์ลส์ ลินด์เบิร์ก
‎ซึ่งช่วยยกระดับภาพลักษณ์ของเขาในฐานะรัฐบุรุษ
‎ขณะที่โลกหันหลังให้กับ ‎การกดขี่ของฟิเดล คาสโตรในคิวบา
‎นักเขียนชาวโคลอมเบีย ‎เกเบรียล การ์เซีย มาร์เกซ
‎ยังคงเป็นเพื่อนสนิท ‎และผู้ปกป้องระบอบการปกครองของเขา
‎ส่วนคิมจองอึนจากเกาหลีเหนือ ‎ก็พบผู้สนับสนุนที่ไม่น่าเป็นไปได้
‎อดีตซูเปอร์สตาร์เอ็นบีเอเดนนิส ร็อดแมน
‎สตาลินใช้กลยุทธ์นี้ไปไกลกว่านั้น
‎เขาเชิญบรรดานักเขียนและนักคิดฝ่ายซ้าย
‎ตั้งแต่จอร์จ เบอร์นาร์ด ชอว์, เอช.จี. เวลส์ ‎ไปจนถึงฌอง ปอล ซาร์ต
‎ให้มาชมเมืองสังคมนิยมในอุดมคติ ‎ตามที่พวกเขาฝันไว้
‎แต่การจะขายความจริงในมุมของเขาให้แก่โลก
‎สตาลินต้องเกณฑ์กระบอกเสียงที่ไว้ใจได้ ‎ของผู้มีอำนาจให้มาร่วมทีม
‎เช่นวอลเตอร์ ดูแรนตี้
‎(วอลเตอร์ ดูแรนตี้ ‎หัวหน้านิวยอร์กไทมส์ประจำมอสโก)
‎ดูแรนตี้เป็นคนที่นิวยอร์กไทมส์ ‎ให้มาประจำที่มอสโกตั้งแต่ปี 1922
‎แต่ในหมู่นักข่าวของเขา
‎ดูแรนตี้ดังเรื่องความเจ้าชู้ ‎กับขาเทียมของเขายิ่งกว่าหลักการของเขา
‎ข่าวลือเรื่องความทะเยอทะยาน ‎และความไม่ค่อยมีจริยธรรม
‎ของดูแรนตี้ดังไปถึงเครมลิน
‎ซึ่งสตาลินเห็นศักยภาพของนักข่าวคนนี้
‎ที่จะมาช่วยเขาเบนความสนใจ ‎ไปจากความอดอยากที่กำลังดำเนินอยู่
‎สตาลินเสนอให้ดูแรนตี้ ‎ได้สัมภาษณ์พิเศษเพียงเจ้าเดียวที่เครมลิน
‎ที่ซึ่งเขาพูดน้ำไหลไฟดับ ‎ว่าระบอบคอมมิวนิสต์วิเศษอย่างไร
‎และเขาจะทำให้โซเวียตรุ่งเรืองอย่างไร
‎ดูแรนตี้สำนึกในบุญคุณที่ได้เข้าพบเขา
‎เขาเขียนบทความเยินยอผู้นำโซเวียต
‎ดูแรนตี้ได้รับเชิญให้ไปเยือนประเทศยูเครน
‎ซึ่งเป็นเขตหวงห้าม ‎ต่อนักข่าวต่างประเทศส่วนใหญ่
‎พวกเขาพาเขาไปยูเครน
‎และเลือกสถานที่ที่ไม่มีความอดอยากให้เขาไปดู
‎แต่เมื่อเขาท่องลึกเข้าไปในชนบท
‎ความเป็นจริงก็ไม่อาจปฏิเสธได้
‎ดูแรนตี้รายงานข่าวตามจริงไหม
‎ไม่
‎เขายังคงเขียนบทความว่า ‎ข่าวลือเรื่องความอดอยากนั้นเกินจริงไปมาก
‎น่าทึ่งที่รายงานข่าวปลอมของดูแรนตี้ ‎ทำให้เขาได้รับรางวัลพูลิตเซอร์
‎ขณะที่สร้างชื่อเสียงให้สตาลินไปทั่วโลก
‎ตอนนี้เมื่อการเซ็นเซอร์ของคุณเข้าที่แล้ว
‎และพันธมิตรหลักก็กำลังโหม ‎ประชาสัมพันธ์ไปต่างประเทศ
‎ก็ได้เวลาที่จะยกระดับ ‎สงครามกับความจริงของคุณแล้ว
‎และในการทำเช่นนั้น คุณต้อง ‎เล็งไปที่สถาบันที่ศักดิ์สิทธิ์ที่สุด
‎(กลยุทธ์ทำลายพระเจ้า)
‎ศาสนามักจะตอบคำถามที่ไม่มีใครตอบได้
‎อย่างเช่นความหมายของชีวิตคืออะไร ‎ทำไมเราถึงเกิดมา
‎แต่ในฐานะทรราช มีที่ว่างให้ ‎ความจริงทางจิตวิญญาณเพียงแหล่งเดียว
‎ซึ่งพระเจ้าก็รู้ว่านั่นคือคุณ
‎สตาลินอยากเห็นศาสนาถูกทำลาย
‎ไม่ใช่แค่เพราะคำสอนของศาสนา ‎เป็นเหมือนยาเสพติดของมวลชน
‎พวกเขาต่อต้านคริสตจักร
‎เพราะคริสตจักรมีทอง อัญมณี งานศิลปะล้ำค่า
‎มีความมั่งคั่งที่สตาลินต้องการ ‎ในการสร้างรัฐโซเวียต
‎แต่การที่จะทำให้ผู้คนหันหลังให้ศรัทธา ‎คุณต้องทำมากกว่าแค่กดศาสนาไว้
‎คุณต้องหาสิ่งที่มาแทนที่
‎ในส่วนของศาสนา ‎สหภาพโซเวียตมอบหลักความเชื่อของตัวเอง
‎ซึ่งก็คือสิ่งที่พวกเขาเรียกว่าลัทธิมาร์กซ์-เลนิน
‎แทนที่จะเป็นคริสต์มาสและอีสเตอร์
‎พวกโซเวียตสร้างเทศกาลของตัวเอง
‎วันเมย์เดย์ วันแรงงาน
‎และวันที่ 7 พฤศจิกายน ‎วันครบรอบที่พวกบอลเชวิกขึ้นสู่อำนาจ
‎และในส่วนของพระเยซูและนักบุญ
‎ระบอบสตาลินยกระดับ ‎ผู้พลีชีพให้แก่ระบอบคอมมิวนิสต์
‎เพื่อให้ผู้คนเอาอย่างและเคารพนับถือ
‎อย่างเช่นเด็กคนนี้
‎ตามเรื่องที่เล่า
‎เด็กอายุ 13 พาฟลิก โมโรซอฟนักเรียนตัวอย่าง ‎และคอมมิวนิสต์น้อยที่กระตือรือร้น
‎อาศัยอยู่ในหมู่บ้านเล็กๆ ในเทือกเขายูรัล
‎แต่วันหนึ่งในช่วงทุพภิกขภัยครั้งใหญ่ ‎ความภักดีต่อรัฐของเขาก็ถูกทดสอบ
‎เมื่อเขาพบว่าพ่อเขากักตุนธัญพืช ‎และนำไปขายเพื่อเอากำไร
‎พาฟลิกน้อยตัดสินใจเพื่อชาติ
‎เขาฟ้องเรื่องพ่อของเขา
‎แจ้งตำรวจลับท้องถิ่นถึงความผิดของพ่อ
‎แต่ลุง ปู่ย่าตายาย ‎และลูกพี่ลูกน้องเขาไม่ประทับใจเลย
‎พวกเขาจู่โจมใส่พาฟลิก ‎อย่างไม่ทันตั้งตัวในป่าแถวนั้นและฆ่าเขา
‎เมื่อหนังสือพิมพ์โซเวียต ‎แพร่ข่าวอาชญากรรมที่น่ากลัวนี้ออกไป
‎พาฟลิกก็กลายเป็นวีรบุรุษ
‎และญาติๆ ของเขาก็ถูกประหารชีวิต
‎สตาลินทำให้แน่ใจว่า ‎เรื่องราวของพาฟลิกจะคงอยู่ตลอดไป
‎ความกล้าหาญของเขาถูกนำมาเล่าซ้ำ ‎ในเพลง ละคร หนังสือ และโอเปร่า
‎แต่เรื่องเล่าของวีรบุรุษเรื่องนี้มีหักมุม
‎เรื่องนี้น่าจะเป็นเท็จ
‎ตั้งแต่การสิ้นสุดของสหภาพโซเวียต
‎เราจึงได้รู้ว่าพาฟลิก โมโรซอฟ ‎เป็นตำนานที่โซเวียตสร้างขึ้น
‎เป็นส่วนหนึ่งของการโฆษณาชวนเชื่อ
‎แต่ถ้าคุณคิดว่ามันสำคัญแสดงว่าคุณไม่ได้ตั้งใจฟัง
‎เพราะเมื่อคุณแทนที่ศาสนาด้วยรัฐ
‎ความจริงของคุณจะกลายเป็นสิ่งศักดิ์สิทธิ์
‎แต่ก็ยังมีคนของคุณบางคน ‎ที่ยังยึดติดกับความจริงอีกชุด
‎ที่เรียกว่าข้อเท็จจริงเชิงวิทยาศาสตร์
‎ไม่ต้องห่วง เรื่องพวกนั้นคุณก็จัดการได้
‎(กลยุทธ์ทำให้วิทยาศาสตร์ด่างพร้อย)
‎วัฒนธรรมวิทยาศาสตร์และการวิจัย
‎ที่ซึ่งแนวคิดเรื่องข้อเท็จจริง
‎และข้อสรุปไม่ได้ตั้งอยู่บนคตินิยม ‎แต่อยู่บนความถูกต้องของข้อเท็จจริง
‎เป็นที่น่ารังเกียจต่อทรราช
‎ก็แน่ล่ะสิ
‎เพราะพวกนักวิทยาศาสตร์คิดว่า ‎ความจริงของพวกเขาเหนือกว่า
‎แต่จะปล่อยให้เป็นเช่นนั้นไม่ได้
‎ฟรานซิสโก ฟรังโกจอมเผด็จการชาวสเปน
‎ยุบคณะกรรมการวิจัยวิทยาศาสตร์ของประเทศ
‎และปฏิเสธทฤษฎีอย่างเช่นวิวัฒนาการ
‎ที่เขากับพรรคเห็นว่าไม่เข้ากับ ‎ความเชื่อของชาวคริสต์
‎ฮิตเลอร์และอาณาจักรไรช์ที่สาม ‎ควบคุมอย่างเข้มงวด
‎ว่าวิทยาศาสตร์สาขาไหนที่จะศึกษาวิจัยต่อได้
‎จนถึงจุดหนึ่งก็ปฏิเสธทฤษฎีสัมพัทธภาพ ‎และกลศาสตร์ควอนตัม
‎เพื่อมาสนับสนุนสาขาวิชาอย่างฟิสิกส์อารยัน
‎มีรายงานว่าประธานาธิบดียาห์ยา จัมเมห์
‎แห่งแกมเบียบังคับให้คน ‎หลายพันคนที่ติดเชื้อเอชไอวี
‎ให้ปฏิเสธการรักษาแบบดั้งเดิม
‎เพื่อส่งเสริมยาสูตรของเขาเอง
‎ที่เขาอ้างว่าสามารถ ‎ฆ่าไวรัสได้หมดภายในสามวัน
‎ไม่จำเป็นต้องพูดใช่ไหมว่ามันทำไม่ได้
‎วิชาวิทยาศาสตร์ในมุมมองของสตาลิน
‎ในหลายๆ ทางมันถูกกำหนด ‎โดยหลักความเชื่อทางอุดมการณ์ของเขา
‎ถ้าข้อเท็จจริงอันไหนไม่เข้ากับ ‎กรอบความคิดนั้นก็อาจถูกมองข้ามไป
‎และนักวิทยาศาสตร์ก็ได้รางวัลจูงใจ ‎ให้มองข้ามข้อเท็จจริงเหล่านั้น
‎ชายคนหนึ่งที่เข้าใจเรื่องนี้จริงๆ คือ ‎นักชีววิทยานักปฏิวัติโทรฟิม ลีเซนโก
‎(โทรฟิม ลีเซนโก 1898-1986 ‎นักชีววิทยาและพันธุศาสตร์การเกษตร)
‎ลีเซนโกมั่นใจว่าวิธีแก้ปัญหา
‎การขาดแคลนอาหารของสหภาพโซเวียต
‎คือการนำหลักการมาร์กซิสต์มาใช้กับพืช
‎เขาทำอะไรโง่ๆ สารพัด
‎เช่นเขาจะเอาเมล็ดธัญพืชไปตากในที่หนาว
‎โดยคิดว่าเมล็ดรุ่นหลังๆ ‎จะได้ทนทานต่อความหนาว
‎ซึ่งมันไร้สาระที่สุด
‎แต่เขาตีกรอบให้ความคิดนี้ว่า ‎ใกล้เคียงกับหลักการมาร์กซิสต์
‎และสตาลินชอบมันมาก
‎สตาลินเชิญลีเซนโกไปพูดที่เครมลิน
‎ที่ซึ่งลีเซนโกโจมตีศาสตร์พันธุกรรมสมัยใหม่
‎ตั้งคำถามต่อความภักดี ‎ของนักวิทยาศาสตร์ของประเทศ
‎และสัญญาว่าทฤษฎีปฏิวัติวงการของเขา
‎จะยุติความหิวโหยในสหภาพโซเวียตไปตลอดกาล
‎สตาลินชอบสิ่งที่เขาได้ยิน
‎ภายในเวลาไม่กี่ปี ‎ทฤษฎีพันธุศาสตร์อื่นๆ ก็ถูกสั่งห้าม
‎บรรดาศาตราจารย์ถูกปลดออกจากตำแหน่ง
‎และห้องแล็บก็ถูกปิด
‎ใครก็ตามที่ประท้วงจะถูกกำจัด
‎เริ่มมีสงครามเกิดขึ้น ‎ในแวดวงวิทยาศาสตร์ของโซเวียต
‎โดยเฉพาะสาขาชีววิทยาของโซเวียต ‎ซึ่งเป็นผลที่ตามมาจากการนี้
‎ในการโฆษณาชวนเชื่อสตาลินวาดภาพว่า ‎ลีเซนโกเป็นนักวิทยาศาสตร์อัจฉริยะและนักปฏิวัติ
‎แต่ในทางปฏิบัติ ‎ทฤษฎีของลีเซนโก้ล้มเหลวโดยสิ้นเชิง
‎ทำให้คนโซเวียตต้องตายและลำบากกันมากขึ้น
‎ก็เป็นธรรมดาลีเซนโก ‎ยังคงอยู่ในตำแหน่งจนถึงปี 1964
‎สตาลินเห็นความสามารถของลีเซนโก ‎ในการแก้ข้อเท็จจริงในสาขาวิชานี้
‎ว่าเป็นการแสดงความภักดีที่สำคัญ
‎และสำหรับสตาลิน การแสดงความภักดีนี้
‎สำคัญกว่าตัวข้อเท็จจริงทางวิทยาศาสตร์เอง
‎มาดูกันหน่อย
‎หลังจากทำลายความน่าเชื่อถือของวิทยาศาสตร์ ‎ทำลายศาสนา เขียนประวัติศาสตร์ใหม่
‎และแทนที่ความจริงที่สร้างปัญหา ‎ด้วยโฆษณาชวนเชื่อ
‎สงครามกับความจริงของคุณ ‎ก็น่าจะออกดอกออกผลแล้ว
‎แต่ยังมีอุปสรรคอีกอย่างในการที่จะควบคุม
‎จิตใจและชีวิตของผู้คนอย่างเบ็ดเสร็จเด็ดขาด
‎นั่นคือศรัทธาในกันและกันของพวกเขา
‎ความเชื่อมโยงซึ่งกันในหมู่ประชาชน
‎นี่เป็นภัยคุกคามในระบบเผด็จการ
‎มันต้องไม่มีหลักการหรือค่านิยมใด
‎ที่สูงไปกว่าความภักดี ‎และการเชื่อฟังผู้ที่ปกครองประเทศอยู่
‎การจะบดขยี้ภัยคุกคามนี้ได้ใจต้องมุ่งมั่น ‎ดังนั้นเตรียมตัวเตรียมใจให้ดี
‎(กลยุทธ์กำจัดความไว้ใจ)
‎ปรากฏการณ์ความไม่ไว้ใจ ‎เป็นเครื่องมือที่ทรงพลังมาก
‎ถ้าคุณไม่ไว้ใจใครอีกต่อไป
‎คุณจะยอมมอบกายถวายชีวิต ‎ให้แก่อำนาจรัฐด้วยความเต็มใจ
‎เพราะอย่างอื่นที่เหลือน่าสงสัยไปหมด
‎คุณคงคิดว่าหลังจากที่สตาลิน ‎ต่อสู้กับความจริงมาขนาดนี้แล้ว
‎เขาจะมีสิ่งนี้อยู่ในกำมือแล้ว ‎แต่งานของทรราชไม่เคยหมด
‎ในปี 1934 เรื่องของเรื่องก็คือ
‎ยังมีปัญหาในการยึดครองอำนาจของสตาลินอยู่
‎ศัตรูทุกคนยังไม่ได้ถูกกำจัดจนสิ้นซาก
‎จุดเริ่มต้นของกระบวนการ ‎คือการพิจารณาคดีในมอสโก
‎ที่ซึ่งบุคคลสำคัญๆ ของพรรคคอมมิวนิสต์
‎ถูกพิจารณาคดีโดยเปิดเผยด้วยข้อหาเป็นสมาชิก
‎ของการสมคบคิดกันต่อต้านสหภาพโซเวียต
‎แต่เมื่อพูดถึงการทำให้คนของเขาต่อต้านกันเอง
‎การกวาดล้างรัฐบาล ‎ยังเป็นแค่อาหารเรียกน้ำย่อย
‎ถ้าขนาดวีรบุรุษแห่งการปฏิวัติเหล่านี้ ‎ยังเป็นคนขายชาติ
‎ยังมีใครที่เป็นคนขายชาติได้อีก
‎ข้อสรุปก็เห็นได้ชัด
‎เป็นใครก็ได้
‎มันเป็นความเห็นมหาชนว่า
‎"เกิดการสมรู้ร่วมคิดครั้งใหญ่ต่อรัฐใหม่ของเรา
‎ตอนนี้งานของคุณคือ ‎ออกไปตามหาผู้สมรู้ร่วมคิดเหล่านั้น"
‎พลเมืองผู้ภักดีต้องทำอะไร
‎เพื่อนบ้านเริ่มประณามเพื่อนบ้าน
‎เด็กบางคนเริ่มประณามพ่อแม่
‎มันหมุนไปจนพอกเป็นก้อนหิมะ ‎แห่งการเจาะเอาเลือดเสียทิ้งที่กลิ้งอย่างเร็ว
‎การกวาดล้างครั้งใหญ่
‎ในช่วงการกวาดล้างครั้งใหญ่ ‎คนกว่า 750,000 คนถูกฆ่า
‎และสำหรับสตาลิน ‎มันเป็นส่วนหนึ่งของแผนหลักของเขา
‎เขาเขียนบันทึก
‎ว่าถ้าคุณฆ่าคนร้อยคน
‎และห้าคนในนั้นเป็นศัตรูของประชาชน
‎นั่นเป็นอัตราส่วนที่ไม่เลว
‎นั่นคือต้นแบบของสตาลิน
‎ไม่สำคัญหรอกว่าคุณฆ่ามากเกินไป
‎ที่สำคัญคือถ้าคุณฆ่าน้อยไปต่างหาก
‎สำหรับใครก็ตามที่คิดจะปฏิเสธ
‎ว่าข้อกล่าวหาที่มีต่อ ‎เพื่อนร่วมชาติไม่เป็นความจริง
‎มีคำตอบง่ายๆ
‎ความจริงเหรอ พรรคคือผู้ตัดสินใจว่าอะไรจริง
‎ในการปกครองแบบเผด็จการ ‎มันมีความจริงที่สูงกว่า
‎ซึ่งก็คือความจริงของอำนาจ
‎ด้วยการนิยามความจริงขึ้นมาใหม่ ‎ให้พลเมืองของเขา
‎สตาลินรักษาอำนาจเหนือสหภาพโซเวียตไว้ได้
‎ไปอีก 15 ปี
‎คุณคงคิดว่าหลังจากทำมาขนาดนี้ ‎เขาจะถูกจดจำในฐานะผู้ร้ายล่ะสิ
‎แต่ความจริงมันซับซ้อนกว่านั้น
‎มีคนมากมายเคารพสตาลินในฐานะผู้นำที่ยิ่งใหญ่
‎แต่ต้นทุนที่จ่ายด้วยชีวิตมนุษย์จำนวนมาก ‎สามารถเปลี่ยนสังคมโซเวียต
‎จากการเกษตรมาเป็นอุตสาหกรรมได้
‎ถ้าคุณนิยามความสำเร็จว่าคือการบรรลุเป้าหมาย
‎เขาก็ประสบความสำเร็จมาก
‎ตอนนี้คุณรู้ความลับ ‎ในการครองอำนาจของสตาลินแล้ว
‎แต่ทรราชไม่ใช่แค่การควบคุมจิตใจ
‎มันเกี่ยวกับพลังที่จะสร้างสังคมขึ้นมาใหม่ ‎ในรูปลักษณ์ของคุณ
‎ลองเรียนรู้จากชายคนนี้ มูอัมมาร์ กัดดาฟี
‎ผู้ใช้วิสัยทัศน์เฉพาะตัว ‎และน้ำมันมูลค่าหลายพันล้าน
‎เปลี่ยนประเทศทะเลทรายอย่างลิเบีย ‎ให้เป็นแท่นบูชาส่วนตัวของเขา
‎คนของผมทุกคนรักผม
‎จะมีอะไรผิดพลาดได้ล่ะ
‎(คำบรรยายโดย วราภรณ์ วราสภานนท์)